cyanic-selkie/wikianc huggingface dataset:
Pashtunske stammer
Dialekter
Karlani snakker noen av de mest distinkte pashto-dialektene som er leksikalt forskjellige fra standard pashto varianter, og fonetisk svært variert. Dessuten har Karlani dialektene en tendens til en endring i uttalen av vokaler. Avhengig av den spesielle dialekten, kan standard Pashto [a], [ā], [o], [u] endres til henholdsvis [ā], [â/å/o], [ȯ/ȫ/e], [i].[14] I Karlani-dialektene i Waziristan, Bannu, Tani (sørlige Khost) og Mangal, som følger vokalendringen i størst grad, endres disse fire vokalene normalt til [ā], [o], [e], [i], henholdsvis. Mye av Ormur-klanen, som har bosatt seg i noen landsbyer i Waziristan og Logar, og som gir navn til Ormur, den folkelige forfaren til Karlani, snakker Ormuri-språket som er forskjellig fra pashto.[7]: 33  Imidlertid er Ormurene generelt tospråklige i pashto, spesielt i Karlani-dialekten i Wazirwola.
De sørvestlige Sarbani-stammene, spesielt Durrani, snakker (Kandahari Pashto), en “myk” dialekt av pashto, mens nordvestlige Sarbani-stammer som Gigyani-stammen, Yousafzai Khalil og Mohmand-stammer osv., snakker (Peshawari Pashto) Pashto en “hard” dialekt av Pashto. Begge regnes som dialekter for overklassen. I tillegg snakker en liten del av Tarin-stammen i Sarbani som bor øst for Quetta den karakteristiske Wanetsi (Tareeno)-dialekten, som noen moderne forskere anser som distinkt nok til å klassifiseres som sitt eget språk.[15]
Historie
Opprinnelsen til Pasjtun er uklar, men historikere har funnet henvisninger til ulike gamle folkeslag kalt Pakthas (Pactyans) mellom det 2. og 1. årtusen,[16][17] som kan være deres tidlige forfedre. De blir ofte beskrevet som en krigersk og martial-aktig rase, og deres historie er hovedsakelig spredt over ulike land i Sør- og Sentral-Asia, med sentrum i deres tradisjonelle maktsenter i middelalderens Afghanistan. Ett teori antyder at moderne Ghilji-stammer nedstammer fra middelalderstammene Khalaj eller Khilji. Noen Bettani-stammer sies imidlertid å delvis nedstamme fra middelalderske Ghorid-folk. Bettani er navngitt etter sin folklore-leder eller forfar, Shaikh Bet Baba (som det hevdes var blant de første pashto-språklige poetene), som levde i Altamur-fjellene, som ligger mellom Logar- og Zurmat-dalene. Han skal ha blitt begravet i Ghazni.[18]
I det 15. århundre var Bettani kjent for å ha hovedsakelig bosatt seg i Logar-, Zurmat- og Ghazni-regionene.[18] Deretter bosatte mange av deres stammer seg i nordøst, spredte seg opp til Damaan Valley, Mianwali, og deler av nåværende Hazara Division i Khyber Pakhtunkhwa, Pakistan, mot øst, og deler av Kunduz, Afghanistan, i nord. På 1800-tallet kombinerte det tradisjonelle livsstilen til Bettani småskala irrigert jordbruk med sesongmessig nomadisme eller seminomadisme. De engasjerte seg i en pastoral migrasjon langs fjellsidene om sommeren og motsatt, mot Indus-sletten om vinteren.[18] Fra det 13. århundre tok ulike Khilji-dynastier og styrende enheter kontroll over Bengal og Delhi Sultanates på det indiske subkontinentet.
I det 15. århundre grunnla Lodi-stammen Lodi-dynastiet, den siste dynastiet som styrte Delhi-sultanatet. I det 16. århundre ble Sur-riket med hovedstad i Delhi grunnlagt av Sher Shah Suri, et medlem av Sur-klanen fra Bettani-konføderasjonen. Mellom 1709 og 1738 regjerte Hotak-klanen fra Ghilji-stammen Hotak Empire med base først i Kandahar, Afghanistan og senere svært kortvarig i Isfahan, Persia.[19]
Tennis under Stillehavslekene 1979
Tennis under Stillehavslekene 1979. Tennis var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var sjette gangen som tennis var med på programmet i stillehavslekene. Det var fem turneringer; single, double og lagkonkurranse for både menn og kvinner og en mixeddoubleturnering. Fransk Polynesia ble beste nasjon, de vant alle sju gullmedaljene.
Báišvárri
Báišvárri (nordsamisk) er en fjellrygg i Tana kommune i Finnmark. Den ligger helt sør på Laksefjordvidda, rundt 20 kilometer vest for Sirma. Báišvárri danner et markant skille mellom den vidstrakte vidda i nord og det skogkledte landskapet langs elva Tana i sør. Fra Báišjávri i vest strekker fjellryggen seg rundt seks kilometer østover. Det er flere toppunkter, hvorav det høyeste ligger mot øst og har en høyde på 459 meter over havet.
Litteraturåret 1683
Litteraturåret 1683 er en oversikt over utgivelser, hendelser, prisvinnere og avdøde personer med tilknytning til litteratur i 1683.
J (programmeringsspråk)
J er et programmeringsspråk utviklet i løpet av de tidlige 1990-årene av Kenneth E. Iverson og Roger Hui, hovedsakelig basert på programmeringsspråket APL, som også var utviklet av Iverson. Programmeringsspråket J er opprettholdt av den privateide bedriften Jsoftware.
Katherine Anne Porter
Katherine Anne Porter (født 15. mai 1890 i Indian Creek i Texas i USA, død 18. september 1980 i Silver Spring i Maryland) var en amerikansk forfatterinne. Hun var journalist en tid innen hun debuterte som forfatter i 1930. Da fikk hun et stipend og bodde en lengre tid i Europa. Hun reiste også til Mexico, og disse reiser påvirket hennes valg av motiv.
Torsvik-gruppen
Gruppen hadde kontakter til Secret Intelligence Service organisasjonen Oldell i Oslo, og ble oppdaget av Gestapo i forbindelse med opprulingen av Oldell. Torsvik-gruppen ble revet opp på grunn disse og andre arrestasjoner og ved hjelp av provokatøren Finn Kaas våren 1941. Fem medlemmer av Oldell og Torsvik-gruppen ble dømt til døden, og ble henrettet 26. november 1941. Tre andre, blant dem Viggo Widerøe, ble dømt til tukthusstraffer i Tyskland.
Hornbostel
Hornbostel:
Såstad
Såstad er et sted og tidligere skolekrets i Stange kommune, hvor man blant annet finner Såstad gård fra Middelalderen.
Den norske forfatteren Hulda Garborg ble født på Søndre Såstad gård i 1862.
Eiliv Austlid drev Søndre Såstad gård.
Liste over medlemmer av Torsvik-gruppen
Liste over medlemmer i Torsvik-gruppen
DVBBS
DVBBS (uttales «Dubs») er en canadisk elektronisk musikkduo. DVBBS ble dannet i 2012, og består av brødrene Chris Chronicles (døpt Christopher van den Hoef, født 1. januar 1990) og Alex Andre (døpt Alex van den Hoef, født 17. oktober 1991). De er mest kjent for den internasjonale hiten «Tsunami» (2013), som ble laget i samarbeid med den amerikanske produsenten Borgeous.
Liste over stortingsrepresentanter for Østfold
Liste over faste stortingsrepresentanter fra Østfold, tidligere fylke, nå valgkrets.
Silver Spring
Silver Spring er en by og en census designated place i Montgomery County i Maryland i USA. Arealet er 20,5 km2. Silver Spring er en forstad til Washington DC.
Nicolas Vermeulen
Nicolas Vermeulen (født 13. april 1984) er en belgisk terrengsyklist.
Silver Spring
Silver Spring har en befolkning på 71.452 innbyggere i folke folketellingen i 2010. 45,7 % av disse har hvite.
Silver Spring har tatt sitt navn fra redaktøren og politikeren Francis Preston Blairs sommerresidens.
X Games Norway 2018
X Games Norway 2018 ble arrangert fra 18. til 20. mai 2018 med «Street» på rullebrett i Skur 13 ved Tjuvholmen og «Big Air» på ski og snøbrett på Fornebu.
I tillegg ble det avholdt konserter med Chris Abolade, Dagny, Lil Yachty og elektronikaduoen Lemaitre, samt musikalinnslag fra DJ Herkules, Havsun, Abiel Tee, Chris Viviano, Nico D, Pasha, P-Flow, MYRA og EEKBS.
Dette var tredje gang X Games ble arrangert i Norge, etter X Games Oslo 2016 og X Games Norway 2017.
Flisa stasjon
Flisa stasjon er en stasjon på Flisa i Åsnes kommune langs Solørbanen. Stasjonen var endestasjon på jernbanelinjen fra Kongsvinger til Flisa frem til dennes forlengelse frem til Elverum i 1910. Flisa stasjon er en fredet, men aktiv stasjon for godstogene som fortsatt trafikkerer Solørbanen etter at passasjertrafikken opphørte i 1994.
Presidentvalget i USA 1948
Presidentvalget i USA 1948 var det 41. presidentvalget i USAs historie. Valget fant sted den 2. november 1948, og valgte Harry S. Truman og Alben W. Barkley fra Det demokratiske parti som henholdsvis president og visepresident for perioden 1949–1953.
Truman hadde vært president siden Franklin D. Roosevelts død i 1945, og møtte den samme som han og Roosevelt møtte i presidentvalget i 1944, Det republikanske partis guvernør Thomas E. Dewey fra New York. På tross av at Dixiekratene og Det progressive parti brøt ut av Det demokratiske parti i Sørstatene, klarte Truman å vinne valget med god margin, selv om hans nederlag var spådd i forveien. Ellers vant Dixiekratenes Strom Thurmond fire av Sørstatene. Det progressive partis kandidat var tidligere visepresident Henry A. Wallace, som ikke vant noen stater.
Valgseieren bekreftet Det demokratiske partis rolle som majoritetsparti i USA, et bilde som ikke ble endret før de konservatives samling i 1968. De antiføderalistiske Dixiekratene skulle på lengre sikt svekke Det demokratiske partis enerådende posisjon i Sørstatene, og fant sin etterfølger i George Wallace' lignende bevegelse.
While (1 is less than 2)
While (1 is less than 2), også kjent som While (1<2), er deadmau5 sjuende album, men hans første doble album. Albumet er ifølge produsenten selv også hans virkelig fullendte utgivelse. Alle de 25 sporene har blitt plukket ut, redigert og satt sammen med omhu for å skape det største og beste albumet han noensinne har gjort. I tillegg til eget materiale byr albumet på remikser av låtene "Ice Age" (How to Destroy Angels) og "Survivalism" (Nine Inch Nails).
Indian Creek (Texas)
Forfatterinnen Katherine Anne Porter kom fra dette sted.
Tobias Foss
Tobias Svendsen Foss (født 25. mai 1997) er en norsk landeveissyklist som sykler for Team Jumbo-Visma. Foss representerer Lillehammer CK, og syklet tidligere profesjonelt for Team Joker Icopal og Uno-X Norwegian Development Team.
Karriere
Foss har syv juniormedaljer fra NM i landeveissykling, og tok gull i både fellesstart, lagtempo og individuell tempo under NM i landeveissykling 2015.
Han fikk sitt internasjonale gjennombrudd under EM i landeveissykling i 2014, der Foss syklet inn til bronsemedalje i tempo for junior, 35 sekunder bak vinneren Lennard Kämna fra Tyskland. Året etter, tok Foss ett steg opp på pallen med sin sølvmedalje i temporittet, kun 2 sekunder bak vinneren Nikolay Ilichev fra Russland.
Under VM i landeveissykling 2015 i USA endte Foss på 8.-plass under temporittet for junior, 1.35 bak vinneren Leo Appelt fra Tyskland. På fellesstarten fire dager senere, ble rittet ødelagt for Foss grunnet mekaniske problemer. To sykkelbytter resulterte i 83. og sisteplass, 5.26 bak vinneren Felix Gall fra Østerrike.
Fridtjof Mjøen
Fridtjof Otto Rudolf Greverus Mjøen (født 3. august 1897 i Magdeburg, død 21. oktober 1967 i Oslo) var en norsk arvebiolog og skuespiller.
Tobias Foss
Karriere
I august 2019 ble Foss første nordmann til å vinne «Ungdommens Tour de France», Tour de l'Avenir.
Sinesetosa
Sinesetosa er en slekt av billene i underfamilien graveløpere (Scaritinae) i familiegruppen løpebiller.
Asiamesterskapet i basketball for menn 1965
Asiamesterskapet i basketball for menn 1965 ble arrangert i Kuala Lumpur i Malaysia i 1965.
Tobias Foss
Karriere
I mai 2021 fikk Foss sitt store internasjonale gjennombrudd, da han havnet på 9. plass sammenlagt i Giro d'Italia. Han tok med seg den gode formen til norgesmesterskapet i Kristiansand i juni 2021, og tok NM-gull både på fellesstart og individuell tempo.
Foss tok VM-gull i tempo under sykkel-VM i Australia i 2022.
Fridtjof Mjøen
Han var født i Magdeburg, hjembyen til moren Claire Grevérus Mjøen (1874–1963) som var oversetter. Faren var farmasøyt og eugeniker Jon Alfred Mjøen (1869–1939) fra Gjøvik gård. Fridtjof var bror til blant andre skuespillerne Sonja Mjøen (1898–1993) og Jon Lennart Mjøen (1912–1997). De vokste opp på Vinderen.
Sinesetosa
Levevis
Disse billene graver i bakken og lever mest på fuktige steder, gjerne ved elver og vann.
Utbredelse
Slekten er utbredt i Sørøst-Asia (Thailand, Vietnam).
Nil Goren
Nil Goren (født 15. juni 1985) er en israelsk terrengsyklist.
Fridtjof Mjøen
Efter examen artium 1915 studerte han på farens sterke anbefaling til en doktorgrad i medisin ved Universität Rostock i 1923. Dette etter opphold i København, Göttingen og andre europeiske læresteder. Temaet var sammenhengen mellom arv og musikalitet. Da han så ga seg scenen i vold gikk det mest i legeroller mens han jobbet under faren (som også studerte raseri og arvelighet) ved Vinderen Biologiske Laboratorium fra 1924 til 1926. Der jobbet forøvrig også broren Heljar Mjøen (1903–2000), som ble en anerkjent lyriker. Sammen med sosiolog og senere motstandsmann Arvid Brodersen (1904–1996) utga Fridtjof i 1926 skriftet Herodes som imøtegikk den overbefolkning som legeprofessor Otto Lous Mohr (1886–1967) hadde predikert. Doktorarbeidet ble i 1926 publisert sammen med den tyske Hans Koch (født 1897) som fra 1922 til 1927 var forsker ved laben på Vinderen.
Han debuterte ved Centralteatret i 1927 som «Fritz» i Elskovslek (på tysk Libelei) av den østerrikske lege Arthur Schnitzler (1862–1931). Derpå fulgte fem år ved Det Nye Teater der han tolket samtidsdrama, før han i 1933 trådte inn ved revy- og cabaretscenene Chat Noir og dets fra 1934 biscene Søilen Teater. Mjøen hadde debutert ved filmen i 1928 som løytnant Lund i Bergenstoget plyndret i natt (film). Han hadde rolle i den svenske romantiske filmkomedien En stille flirt fra 1934. Fra 1936 til 1937 satt han i legestolen ved Det Nye Teater sammen med Einar Sissener (1897–1968). Fra 1937 til 1939 var han tilknyttet Staatstheater i Berlin. I 1940 spilte Mjøen i den svenske filmkomedien En, men ett lejon!
Mot slutten av karrieren finner vi Mjøen som psykiater i Brudebuketten far 1953, som svensk damingeniør i Ute blåser sommervind fra 1955, som overlege Wenner i Roser til Monica fra 1956, samt i en redaktørrolle i Kvinnens plass fra 1956.
Joaquín López-Dóriga
Joaquín López-Dóriga (født 7. februar 1947 i Madrid) er en meksikansk journalist. Siden 2000 har han vært fast nyhetsanker i programmet El Noticiero con Joaquín López-Dóriga på Televisa-kanalen El Canal de las Estrellas. Han har også leda radioprogrammet Radiofórmula.
Europas Sosiale Forum
Europas Sosiale Forum (ESF) er en årlig konferanse arrangert av anti--globaliseringsbevegelsen. Målet er å gi sosiale bevegelser, fagforeninger, NGOer, flyktninger, fredsbevegelsen, den anti-imperialistiske bevegelsen og miljøbevegelsen i Europa et sted å samles for å diskutere større europeiske og globale temaer.
ESF er en avlegger av Verdens Sosiale Forum.
17 – 21 September 2008 ble ESF arrangert i Malmö i Sverige, et arrangement som hadde 13 000 deltagere. ESF i Malmö var det femte i rekken.
Spania under EM i friidrett 1962
Spania deltok med seks utøvere under EM i friidrett 1962 som ble arrangert 12.–16. september 1962 i Beograd. Utøverne fra Spania tok ingen medaljer under mesterskapet.
Odd Nordstogas diskografi
Odd Nordstogas diskografi er en oversikt over Odd Nordstogas plateutgivelser fra 1997.
Asiamesterskapet i basketball for menn 1967
Asiamesterskapet i basketball for menn 1967 ble arrangert i Seoul i Sør-Korea i 1967.
Hansa (sommerfugl)
Hansa er en slekt av sommerfugler som tilhører familien smygere (Hesperiidae).
Utseende
Middelsstore (vingespenn 30-35 millimeter), temmelig kraftige, brune og oransje smygere. Vingene er mørkbrune med oransje felter.
Levevis
Sannsynligvis lever larvene, som andre Hesperiini, på gress og halvgress.
Le Samyn
Memorial José Samyn er et belgisk endagsritt i landeveissykling som arrangeres hvert år i begynnelsen av mars. Rittet har blitt arrangert siden 1968. Rittet er av UCI klassifisert med 1.1 og er en del av UCI Europe Tour.
Ferdinand Grapperhaus
Ferdinand Grapperhaus er en nederlandsk politiker. Han var justisminister fra 2017 til 2022. Han er medlem av Christen-Democratisch Appèl.
Vitenskapsåret 1683
Vitenskapsåret 1683 er en oversikt over hendelser, prisvinnere, fødte og avdøde personer med tilknytning til vitenskap i 1683.
Darres gate (Oslo)
Darres gate (1a–3, 2–40) er ei gate ved Alexander Kiellands plass på Ila i Oslo. Den går fra Maridalsveien og ned til Akerselva. Gata har navn etter major Niels Stockfleth Darre.
Det første kvartalet har leiegårder fra slutten av 1800-tallet på begge sider. Deretter følger et industribygg (Jordan børstefabrikk fra ca. 1900) på nordsida. Det har nå nr. 20–24, men var opprinnelig nr. 4.
For øvrig er eldre bebyggelse revet og erstatta av boligskomplekset Waldemars hage (som også er adressen til blokkene på sørsida). Byggetrinn 1 var ferdig i 2005 og byggetrinn 2 (mellom Darres gate og Waldemar Thranes gate i 2010.
Det var en periode på 2000-tallet bru over elva i enden av Darres gate.
1. divisjon fotball for kvinner 2012
1. divisjon fotball for kvinner 2012 var den nest øverste divisjonen i fotball for kvinner. Divisjonen bestod av én landsdekkende avdeling med tolv lag. Det var fjerde gangen det var tolv lag i den nest øverste divisjonen.
Frode Ommundsen
Frode Ommundsen er en norsk offiser som i 2023 ble beordret i stillingen som sjef Heimevernet. Ommundsen har sin bakgrunn fra Hæren, der han gikk Befalsskolen for kavaleriet 1986–1987 og senere tok offisersutdannelse på Krigsskolen.
1. divisjon fotball for kvinner 2012
Etter at flere klubber hadde trukket seg i fjorårssesongen og i 2010, besto nå 1. divisjon for kvinner i 2012 av de lagene som spilte der i fjor og ikke rykket opp, de to som rykket opp (Kongsvinger og Åsane) og de to som rykket ned (Linderud-Grei og Medkila).
Frode Ommundsen
Han har vært kompanisjef i Telemark bataljon, sjef for Panserbataljonen og stabssjef i Hærstaben.
1. divisjon fotball for kvinner 2012
De to nye lagene, Åsane og Kongsvinger, debuterte i den nest øverste divisjonen. Ingen av de to var en sammenslåing av lag som hadde tidligere erfaring på noen av de to øverste divisjonene. Linderud-Grei spilte for siste sesong under dette navnet, før de skiftet navn til Grei Kvinner Elite. Medkila rykket ned for andre gang etter at de også i 2004 rykket ned etter bare ett år i Toppserien.
Lagene som deltok i 1. divisjon er: Av de tolv lagene hadde Fløya, Fortuna Ålesund, Medkila, Grand Bodø og Linderud-Grei vært i Toppserien tidligere.
Tabell
●   Alta ●   Fløya ●   Grand Bodø ●   Fortuna Ålesund ●   Voss ●   Sandviken ●   Åsane ●   Sola ●   Avaldsnes ●   Fart ●   Linderud-Grei ●   Medkila ●   Sarpsborg 08
Voss og Alta rykket ned, men ettersom Kattem trakk laget, ble det en plass til overs. Alta takket nei til plassen, som da gikk til Voss.
Kvalifisering til Toppserien 2013
I 2012 ble for første gang den nest øverste plasseringen forandret fra direkte opprykk til kvalifisering. I kvalifiseringen til Toppserien 2015 møtte 11. plassen i Toppserien 2012, Kattem. Kattem vant sammenlagt 5-3. I slutten av januer trakk imidlertid Kattem laget. , som rykket ned uten poeng, takket nei til videre spill i Toppserien.
OAIS-modellen
OAIS-modellen er et rammeverk for elektronisk arkiv (e-arkiv) som håndterer digital informasjon. Modellen ble opprinnelig utviklet av NASA for å behandle og lagre digital informasjon. Modellens allsidighet gjør at den passer til en hvilken som helst lagring av digital informasjon.
Et OAIS-basert arkiv er strukturert i seks funksjonelle elementer: Den praktiske anvendelsen er at produsenten leverer informasjon som skal beholdes i en OAIS som en leveringspakke: Submission Information Package (SIP).
En OAIS etablerer deretter en Archival Information Package (AIP), som kan være basert på en eller flere SIP: AIP blir altså informasjonspakken som er lagret i en OAIS.
Når en forbruker ber om å få AIP fra e-arkivet vil den bli levert i form av en Dissemination Information Package (DIP). I motsetning til en AIP trenger ikke DIP-meldingen inneholde nødvendig informasjon for å gjenskape dokumentets layout.
Santiago (elv)
Santiago er ei elv i provinsen Morona Santiago i Ecuador og provinsen Loreto i Peru. Den er ei sideelv til Marañón, en av Amazonas' hovedtilløpselver. Elva dannes ved samløpet mellom elvene Zamora og Namangoza og renner mot sør til den munner ut i Marañón like vest for Pongo de Manseriche. Selve Santiago er 285 kilometer lang, hvorav ca 55 km ligger i Ecuador. Medregnet kildeelvene er elva 485 km lang.
Rabod Wilhelm von Kröcher
Rabod Wilhelm von Kröcher (født 30. juni 1880, død 25. desember 1945) var en tysk rytter som deltok i De olympiske leker 1912 i Stockholm.
Kröcher vant en olympisk sølvmedalje i Sommer-OL i 1912 i Stockholm. Han kom på andreplass i sprangridningskonkurransen med hesten «Dohna», bak gullvinneren Jean Cariou fra Frankrike på «Mignon».
Helichrysum italicum
Helichrysum italicum er en halvbusk i kurvplantefamilien.
Den blir opptil 50 cm høy. Bladene er gråfiltete og linjeformede, og når de knuses har de en sterk krydderduft, hvilket har gitt opphav til kallenavnet «karriplante» på blant annet engelsk og fransk. Blomsterkurvene sitter i en avlang eller klokkeformet, 15–80 mm bred kvast. Enkeltblomstene er gule og alle er rørformede. Arten vokser i garrigue og på steinete steder. Den er utbredt rundt det meste av Middelhavet inkludert Kypros, men mangler mange steder lengst øst.
Underarten Helichrysum italicum subsp. microphyllum vokser på øyene Balearene, Korsika, Sardinia, Sicilia og Kreta. Den blir bare 30 cm høy og har kortere blader. Underarten vokser på klipper langs havet.
SBA
SBA kan vise til:
Brifing
Brifing (også skrevet briefing på riksmål ) er en orientering eller en kort forhåndsredegjørelse. I flyspråk omfatter det orientering om et oppdrag og relevante værforhold. Ordet er først brukt i norsk av norske krigsflygere i Little Norway under den annen verdenskrig.
Uttrykket debrifing brukes for samtaler om hendelsesforløp etter krisesituasjoner for å forebygge psykiske senfølger, særlig for innsats- og helsepersonell i forbindelse med ulykker eller kriser. Ordet brukes også for oppsummeringsmøter etter militære opreasjoner.
Snaresøyene
Snaresøyene (maorisk: Tini Heke) er ei lita øygruppe som ligger cirka 200 km sør for Sørøya på New Zealand. Gruppa består av blant annet Nordøstøya, Broughtonøya og flere mindre øyer. Øygruppens areal utgjør cirka 3,4 km².
Øyene, som er ubebodde, er hekkeplass for flere endemiske arter, for eksempel snarespingviner (Eudyptes robustus) og snaressnipe (Coenocorypha huegli), med flere.
Øyene ble oppdaget 23.november 1791, av to uavhengige britiske ekspedisjoner, ledet av George Vancouver med fartøyet HMS Discovery og William Robert Broughton med HMS Chatham. Vancouver ga øyene navnet the Snares, «snarene», fordi han mente de utgjorde en fare for skipsfarten.
Asiamesterskapet i basketball for menn 1969
Asiamesterskapet i basketball for menn 1969 ble arrangert i Bangkok i Thailand i 1969.
Nimrod Hemmo
Nimrod Hemmo (født 22. mai 1987) er en israelsk terrengsyklist.
Nanay
Nanay er ei elv i provinsen Loreto i Peru. Den er ei venstre sideelv til Amazonas, som den munner ut i ved byen Iquitos. Andre bosetninger ved elva er landsbyene Santo Tomás, Padre Cocha og Santa Clara. I perioder med lav vannstand i elva er de mange strendene langs Nanay populære utfartsmål. Nanay ligger i sin helhet i lavlandet, og er svært kroket og meanderende med lav strømhastighet. Elva er 315 kilometer lang.
Det progressive parti (1948)
Det progressive parti (engelsk: Progressive Party) var et politisk parti i USA. Det ble dannet i 1948 av Henry A. Wallace, som stilte som presidentkandidat det året.
Henry A. Wallace var tidligere visepresident, landbruksminister og handelsminister under president Franklin D. Roosevelt, men havnet i unåde hos president Harry S. Truman for sine venstresympatier og forsonende holdning overfor Sovjetunionen straks etter den andre verdenskrig. Wallace fikk med seg en del støttespillere fra Det demokratiske parti til å bryte ut og danne Det progressive parti.
Mange vegret seg for å følge Wallace ut av Det demokratiske parti, men han klarte å overbevise senator Glen H. Taylor fra Idaho om å stille som visepresidentkandidat. Minnesotas tidligere guvernør Elmer Benson, som hadde representert Minnesotas bonde- og arbeiderparti, ble leder for kampanje- og organisasjonsarbeidet. Ved valget fikk Wallace og Taylor 2,4 prosent av stemmene og ingen valgmannsstemmer. Kongressmannen Vito Marcantonio fra New York ble derimot gjenvalgt, denne gangen som progressiv.
Partiet hadde et demokratisk sosialistisk tilsnitt og tiltrakk noen kommunistiske elementer. Det amerikanske kommunistpartiet erklærte også sin støtte. Wallace skiftet derimot mening om Sovjetunionen under Koreakrigen, og han tok derfor avstand fra partiet i 1950.
Det progressive parti fikk gradvis i oppløsning i 1950- og 1960-årene, da kritikerne av USAs antikommunistiske utenrikspolitikk ble ytterligere marginalisert.
Pervyj kanal
Bakgrunn
I 1994 ble Ostankino delvis privatisert og omgjort til aksjeselskapet ORT. 51 prosent av selskapet ble kjøpt av statlige byråer, mens resten ble kjøpt opp av private investorer. Blant de største eierne var oligarken Boris Berezovskij, som senere hevdet at han ble tvunget til å selge sin aksjepost etter press fra president Putin. Posten ble solgt til Chelsea FC-eier Roman Abramovitsj som solgte deler av aksjeposten videre til den russiske staten like etter.
I 1996 ble kanalen medlem av Den europeiske kringkastingsunion (EBU).
Statskontrollert og regjeringstro
På slutten av 2002 skiftet kanalen navn fra ORT til Pervyj kanal (Первый канал). Kanalen er en av Russlands største tv-kanaler og kontrolleres i stor grad av russiske myndigheter. Kanalen har blitt kritisert for å være regjeringsvennlig og sterkt støttende overfor Putins politikk. Kanalens direktør, Konstantin Ernst, er en av Putins allierte, mens presidentens stabssjef Aleksej Gromov, sitter i kanalens styre.
Utmeldingen fra EBU i 2022
Som følge av Russlands invasjon av Ukraina 24. februar 2022, besluttet EBU dagen etter å utestenge Russland fra Eurovision Song Contest 2022. Som motsvar uttalte samtlige av Russlands medlemmer, inkludert Pervyj kanal, at de trekker seg fra unionen. EBU har mottatt en muntlig bekreftelse fra kringkasterne, men avventer per mars en endelig, formell bekreftelse på utmelding. I mellomtiden har EBU suspendert de russiske medlemmene fra samtlige av unionens styrer og komiteer.
Cai Pei
Cai Pei (kinesisk: 蔡培; pinyin: Cài Péi; Wade–Giles: Ts'ai P'ei; født 1884 i Wuxi i provinsen Jiangsu i Kina, død 1960) var en kinesisk diplomat og politiker. Han var viktig under Wang Jingweis regjeringstid, og var da først borgermester av Nanjing, deretter ambassadør til Japan, og fra mai 1945 regjeringsmedlem.
Etter krigen ble han arrestert av Chiang Kai-sheks regjering i september 1945. Påfølgende år ble han dømt til døden for å ha fremmet sino-japansk vennskap, men dommen ble omgjort til livsvarig fengsel i november 1947. Cai Pei sonet straffen i Shanghai. Da Folkerepublikken Kina ble opprettet i 1949 ble intet gjort med dommen og straffen. Hans helse ble verre, og han fikk legetilsyn. Han døde i fengselet i 1960.
Morona
Morona er ei elv i provinsen Morona Santiago i Ecuador og provinsen Loreto i Peru. Den er ei sideelv til Marañón, en av Amazonas' hovedtilløpselver. Elva renner parallelt med og like øst for elva Santiago. Morona er 550 kilometer lang, og er den første store sideelva til Marañón nedstrøms fra Pongo de Manseriche.
Elva dannes av en rekke mindre elver som renner ned på østsida av Andesfjellene i Ecuador, sørøst for den store vulkanen Sangay. Nede på flatlandet i Amazonasbekkenet er elva svært svingete og meanderende. Den munner ut i Marañón ved landsbyen Puerto América. Morona er seilbar for mindre båter opp til 480 kilometer fra munningen.
Global Economic Perspectives
Global Economic Perspectives (GEP) er en del av Norges Handelshøyskoles Studentforening (NHHS), og arbeider for engasjement for samfunnsøkonomi blant studenter ved Norges Handelshøyskole (NHH) og i Bergen. Organisasjonen er politisk uavhengig og i sin helhet studentdrevet.
Gjennom debatter og konferanser søker GEP å sette fokus på viktige samfunnsspørsmål, og å skape en arena for menings- og kunnskapsutveksling. Deltakere på GEPs arrangementer er, foruten mange og engasjerte studenter, prominente personer fra politikk, akademia og næringsliv. Eksempler er tidligere utenriksminister Jonas Gahr Støre, Stortingspresident Dag Terje Andersen, Erna Solberg, Eivind Reiten, Jan Petersen, Victor Norman, Frank Aarebrot, Ole Moen, Kjetil Bjorvatn, Finn Bergesen jr., Harald Magnus Andreassen med flere.
Oxycarabus
Carabus (Oxycarabus) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Norgesmesterskapet på ski 1929
30 km langrenn
Dato: 7. mars
Oxycarabus
Utbredelse
Underslekten er utbredt i Tyrkia.
Norgesmesterskapet på ski 1929
30 km langrenn
Generalstabens pokal til beste krets ble vunnet av Nord-Trøndelag Skikrets.
Oxycarabus
Systematisk inndeling
Listen følger i hovedsak
Norgesmesterskapet på ski 1929
Kombinert
Dato: 9.-10. mars
Norges Skiforbunds pokal til beste krets ble vunnet av Oslo Skikrets.
Trestonia
Trestonia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, mer eller mindre brunlige trebukker. Antennene varierer mye i lengde, fra halve kroppslengden til det dobbelte av kroppslengden. Pronotum er sylindrisk. Dekkvingene har markerte, mer eller mindre rettvinklede "skuldre". Noen av artene er ensfargede, andre har kontrastrike tegninger.
Utbredelse
Slekten er utbredt i Mellom- og Sør-Amerika.
Nina Homovec
Nina Homovec (født 21. juni 1985) er en slovensk terrengsyklist.
Bordtennis under Stillehavslekene 1979
Bordtennis under Stillehavslekene 1979. Bordtennis var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var første gangen som Bordtennis var med på programmet i stillehavslekene. Det var fem turneringer; single og double for både menn og kvinner og en mixeddoubleturnering. Fransk Polynesia ble beste nasjon med fire gullmedaljer foran Fiji med en.
Sergej Sjojgu
Sergej Kuzjugetovitsj Sjojgu (russisk: Сергей Кужугетович Шойгу, født 21. mai 1955 i Tsjadan i Tuva i Sovjetunionen) er en russisk bygningsingeniør, økonom, politiker og general. Han var fra 1994 til 2012 Russlands minister for sivilforsvaret og fra 11. mai til 6. november 2012 guvernør i Moskva. Sjojgu ble 6. november 2012 utnevnt til Russlands forsvarsminister.
Hans eldre søster Larisa Sjojgu var nestleder for Statsdumaen fra 2007 til sin død i 2021. Sjojgu er ikke etnisk russer. Han kommer fra den sibirske tuva-minoriteten. Moren ble født i Ukraina i en russisktalende familie.
Tidlig under Russlands invasjon av Ukraina 2022 hevdet Sjojgu at hovedhensikten var å beskytte Russland fra militær trussel fra vestlige land, herunder å avnazifisere og demilitarisere Ukraina.
Volleyball under Stillehavslekene 1979
Volleyball under Stillehavslekene 1979. Volleyball var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var sjette gangen som volleyball var med på programmet i stillehavslekene. Det var to turneringer, en for menn og en for kvinner.
1871 i Japan
Begivenheter i året 1872 i Japan.
Hauchs gate (Oslo)
Hauchs gate (1–9v, 2a–6b) er ei gate ved Alexander Kiellands plass på Ila i Oslo. Den går fra Maridalsveien og ned mot Akerselva. Etter et kort stykke dreier den nitti grader og går så nordover parallelt med Maridalsveien. Den ender i ei trapp som går opp til Waldemar Thranes gate, som ligger på et høyere nivå. En fortsettelse av den første gatebiten ender i en gangsti langs Akerselva like ved Åmodt bru.
Jan Eivind Brudvik
Jan Eivind Brudvik (født 14. april 1970) er en norsk tidligere fotballspiller som spilte for.
Hauchs gate (Oslo)
Gata har navn etter dikteren Johannes Carsten Hauch.
Jan Eivind Brudvik
Brudvik ankom Brann som attenåring foran 1988-sesongen fra spill i 4. divisjon for, og spilte seg rett inn i seniorstallen. I 1989 var han del av Branns juniorlag som vant junior-NM. Brudvik spilte 12 seriekamper for Brann fordelt over fire sesonger uten å oppleve et definitivt gjennombrudd. Etter 1991-sesongen ble han vraket fra seniorstallen. Han valgte i 1992-sesongen å gå på utlån til, hvor han var en sentral spiller til han forlot klubben til fordel for i 1999. Han var en viktig spiller gjennom en rekke sesonger også for Åsane, hvor han ga seg etter 2006-sesongen for å bli trener for Tertnes.
Hauchs gate (Oslo)
Deler av gata består av leiegårder fra slutten av 1800-tallet. For øvrig er den prega av det nye boligkomplekset Schultzehaugen (adresse 9a–9v) og boligprosjektet Waldemars hage.
Irish National Land League
Irish National Land League (irsk: Conradh na Talún), kan oversettes som «Det irske nasjonale jordforbundet», var en irsk politisk organisasjon på slutten av 1800-tallet som forsøkte å hjelpe fattige leilendinger. Organisasjonens primære mål var å avskaffe systemet med jordeiere i Irland og la leilendingene overta eiendomsretten til jorden som de arbeidet på. Den perioden hvor organisasjonen agiterte er kjent som Landbrukskrigen (Land War), særlig intens i årene 1879 og 1882.
Historikeren Robert Fitzroy Foster har argumentert at organisasjonen «styrket politiseringen av det landlige katolske nasjonalistiske Irland, delvis ved å definere en identitet mot urbanisering, systemet med jordeiere, det engelske og —implisitt — protestantistiske.» Omkring en tredjedel av aktivistene var katolske prester, og erkebiskop Thomas Croke var en av bevegelsens mest innflytelsesrike forkjempere.
Grunnleggelse
Det irske nasjonale jordforbundet ble grunnlagt på Imperial Hotel i Castlebar grevskapet Mayo den 21. oktober 1879. På det møtet ble Charles Stewart Parnell valgt til president i forbundet. Andrew Kettle, Michael Davitt og Thomas Brennan ble utnevnt til æressekretærer. Det forente praktisk talt alle de ulike delene av landagitasjon og rettighetsbevegelser for leilendingene under en enkelt organisasjon.
Det var to hovedmål for jordforbundet, som det framgår av vedtakene som ble vedtatt på møtet:
Galtefjorden
Galtefjorden (nordsamisk: Gálltavuotna) er en fjord på nordsida av Sørøya i Hasvik kommune i Finnmark. Fjorden er 14 kilometer lang, og går fra innløpet mellom Skarvnæringen i vest og Presten i øst, sørover til bygda Børstrand innerst i fjorden. Det dypeste punktet i fjorden, mellom Innervoksen og Skarvskjer, er 202 meter.
På østsida av fjorden ligger Flatøya, og herfra går Jektefjorden mot nordøst. Galtefjorden har mange bukter og viker. Lengst sør deler fjorden seg i tre mindre fjordarmer. Lengst vest ligger Dønnesfjorden, deretter Børrfjorden som fortsetter rett sørover, og Nordfjorden som går mot sørøst.
Det er bosetning i Dønnesfjorden, som har veiforbindelse til kommunesenteret Hasvik lenger sør på øya, og i den veiløse Børrfjorden. Resten av fjorden er ubebodd.
Clio (Alabama)
Clio er en småby i Alabama i USA. Clio ligger sørvest i Barbour County, og omfatter et areal på 26,1 km². Clio ligger 11 km vest for Blue Springs State Park, 48 km vest for Eufaula og 120 km sørvest for Colombus i Georgia.
Ved folketellingen i 2010 hadde Clio 1 399 innbyggere, en nedgang fra 2 206 innbyggere i 2000. I 2000 levde ca. 30 % av familiene og 40,5 % av innbyggerne i Clio under fattigdomsgrensen. Innbyggerne var overveiende av afroamerikansk (57 %), europeisk (37 %) og latinamerikansk (3 %) opprinnelse. Tradisjonelt har jordbruket vært fremste næringsvei. På 2000-tallet er flesteparten sysselsatt innen industri, varehandel, transport og offentlig tjenesteyting.
Seiling under Stillehavslekene 1979
Seiling under Stillehavslekene 1979. Seiling var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var fjerde gangen som seiling var med på programmet i stillehavslekene.
Rain International
Rain International, LLC er et amerikansk nettverksselskap etablert i 2009 av Byron Belka med hovedkontor i American Fork i delstaten Utah.
Rain International selger kosttilskudd og hudpleieprodukter basert på blant annet svartkummen. Produktene selges via uavhengige salgrepresentanter, og selskapet har siden 2017 også vært etablert i det norske markedet.
I 2021 gjennomførte Mattilsynet kontroll med den norske markedsføringen av produktene fra Rain International. Det ble konkludert med alvorlige brudd på lovverket, og selskapet fikk frist på seg til februar 2022 med å fjerne alle helsepåstander fra sin markedsføring.
Sars-CoV-2
Severe acute respiratory syndrome coronavirus 2 (SARS-CoV-2), også kjent som koronavirus   , midlertidig også navngitt som 2019-novel-coronavirus eller bare 2019-nCoV, er et svært smittsomt virus av arten SARS-CoV. SARS-CoV-2 kan forårsake sykdommen covid-19, en akutt luftveisinfeksjon som kan oppstå hos mennesker og være dødelig. De første kjente utbruddene av SARS-CoV-2 skjedde mot slutten av 2019 i Wuhan, i provinsen Hubei i Kina.
Inndeling
Inndelingen følger Catalogue of Life Checklist versjon 2022-06-23 og International Committee on Taxonomy of Viruses (ICTV).
Navnet
11. februar 2020 ga ICTV viruset det offisielle navnet «severe acute respiratory syndrome coronavirus 2» (SARS-CoV-2), basert på retningslinjer for navngiving av nye virus. Sykdommen fikk navnet «covid-19», satt sammen av ordene «coronavirus» og «disease», da virusutbruddet ble kjent mot slutten av 2019.
Virusets opprinnelse
22. januar 2020 utga Journal of Medical Virology en rapport med en genom-analyse, som vurderer at slanger i Wuhan-området er «the most probable wildlife animal reservoir» for viruset, men mer forskning kreves. En homolog rekombinasjonshendelse kan ha blandet en «clade A» (flaggermus SARS-lignende virus CoVZC45 og CoVZXC21) virus med RNA-binding domain av et tidligere ukjent Beta-CoV.
Prøver av virus (RaTG13) fra flaggermusen "Rhinolophus sinicus" samsvarer 96% med SARS-CoV-2, og virus fra skjelldyr samsvarer 92%. Viruset fra flaggermus mangler en type binding (RBD) som gjør at smitte til menneske er usannsynlig, mens skjelldyr-viruset har denne bindingen. Katter og ildere kan også smittes av virus med denne bindingen. Det ble derfor antatt at SARS-CoV-2 enten er en kombinasjon av disse to virusene, eller at skjelldyrviruset er det som har smittet videre til mennesket via en annen kilde. I februar 2021 viste en studie at flaggermus og skjelldyr i Thailand også hadde varianter av nesten samme virus (RacCS203), noe som gjør det sannsynlig at flaggermus andre steder kan ha andre varianter, og at flaggermus fra hvor som helst i regionen kan være opphav til viruset som har smittet mennesker. I mars 2021 uttalte medlem i WHOs etterforskningsgruppe, Peter Daszak, at gårder sør i Kina som driver oppdrett av ville dyr sannsynligvis er opphavet til viruset.
10. oktober 2022 publiserte et internasjonalt ekspertpanel, der bl.a. Carlos das Neves fra det norske Veterinærinstituttet var med, en rapport som viser at det er svært sannsynlig at viruset kom fra et dyr og ikke fra et laboratorium. Ekspertene mener at viruset har gått fra flaggermus til andre dyr og at handel med ville dyr gjorde at viruset kom til Huanan-markedet i Wuhan i 2019. I Mars 2023 ble det klart at nye analyser av data fra 2020 viste at det fantes DNA fra mårhund i prøver man tidligere mente kom bare fra mennesker. Dette betyr ikke at viruset kom fra mårhund, men viser at dyr som kan være smittebærere ble solgt på markedet i Wuhan.
Virus fra laboratorium
Donald Trump hevdet på en pressekonferanse 30. april 2020 at viruset kom fra et laboratorium i Wuhan. Mike Pompeo hevdet like etter at de hadde "enorme bevis" for at det var tilfelle, uten å klargjøre hva slags bevis. Medisinske eksperter, bl.a. Anthony Fauci mente da at viruset ikke er genetisk modifisert. Virologen Li-Meng Yan, som forsket i Hong-Kong, har uttalt til Stephen Bannon, at viruset kommer fra et militært laboratorium. Det er en påstand som ikke er dokumentert. WHO gjorde undersøkelser i Wuhan i begynnelsen av 2021 og lederen for undersøkelsene, Peter Ben Embarek, uttalte at laboratoriehypotesen var ekstremt usannsynlig. WHO fant ut at det eksisterte 13 mutasjoner allerede i desember 2019, noe som antyder at viruset var mer utbredt enn tidligere antatt. Etter dette har flere eksperter uttalt at laboratorium-teorien er politisk motivert, ikke vitenskapelig, mens enkelte amerikanske politikere, basert på offentliggjorte etteretningsrapporter, hevder at viruset kan ha kommet instituttet for virologi i Wuhan. Ekspertrapporten publisert i Science i oktober 2022 anser lab-teorien som usannsynlig. Leder for FBI Christopher Wray sa 28. februar 2023 til Fox News Channel at FBI antok an ulykke på et laboratorium som den mest sannsynlige opprinnelsen til viruset.
Biologisk sammensetting
Isolaten Wuhan-Hu-1 (GenBank-nummer MN908947 ) av SARS-CoV-2 viser store fylogenetiske likheter med to koronavirus-isolater fra den kinesiske flaggermusen, som ble kartlagt i 2015 og 2017. Isolatens virusgenom omfatter 29.875 bp med 281 bp henholdsvis 325 bp lange uoversatte områder ved 5'enden og henholdsvis 3'enden. De antatte kodingsregionene er delt inn i 10 proteiner: en 7096 lang aminosyre (AS) ORF1ab-polyproteinet, en 1282 AS lang overflate-glykoprotein (S), et 75 AS konvoluttprotein (E), 222 AS membranglykoproteinet (M), en 419 AS nukleokapsid-fosfoprotein og ytterligere 5 proteiner (ORF3a, ORF6, ORF7a, ORF8 og ORF10). Disse utgjør ettervirkningen i SARS-viruset og alle coronavirus.
Mutasjoner
SARS-CoV-2 ser ut til å mutere hyppig. En studie fra Island fant 40 forskjellige varianter av viruset, der de fleste mutasjonene var uten noen effekt. En person hadde både et virus fra Italia/Østerrike og en egen islandsk mutasjon, og bare den islandske mutasjonen smittet videre til andre. Tidlig viste en kinesisk studie at det fantes minst to varianter av SARS-CoV-2. Den mest smittsomme av de to kom til Europa, men selv om viruset endrer seg hver 14. dag, så er det små mutasjoner som ikke gjør at virusets egenskaper endrer seg. Det var sommeren 2020 oppdaget egne mutasjoner av SARS-CoV-2 i Italia, Østerrike, Danmark, Storbritannia, USA og Island og i USA var minst 14 mutasjoner oppdaget. En artikkel fra 21. februar 2020 viste at viruset hadde mutert 93 forskjellige steder på genomet. 4. mai 2020 var det klart at mutasjoner har skjedd på minst 198 plasser i genomet. Per oktober 2020 var to muterte varianter av viruset funnet i Norge. En variant (S477N) smittet flere på busstur og en variant fra Trondheim (N439K) antas å smitte mer og gi symptomer raskere. Metoden helgenomsekvensering brukes for å avdekke hvilken variant av viruset prøvene er fra. I Danmark ble en variant som smittet mellom mink og mellom mink og mennesker (Y453F) funnet i november 2020.
Allerede 5. mars 2020 ble det offentliggjort at viruset hadde mutert, og eksisterer i to utgaver, en S-versjon som gir milde symptomer, og en L-versjon som spres fortere og gjør folk mer syke. Etter et år var flere mutasjoner oppdaget og fem varianter ble fulgt ekstra nøye, B.1.1.7 fra Storbritannia, B.1.351 fra Sør-Afrika, B.1.427 og B.1.429 fra California, og P.1 fra Japan/Brasil. I desember 2020 ble en mutasjon senere kalt B.1.617 identifisert i India. Denne mutasjonen er sannsynlig årsak til en kraftig smitteøkning i India i april 2021. I slutten av mai 2021 innførte WHO et navnesystem for mutasjoner basert på greske bokstaver, for slik å unngå de uheldige effektene av at landet som først oppdager viruset får det navngitt etter seg.
De fire første mutasjonene ble i mai 2021 klassifisert som bekymringsfulle, mens de neste fortløpende ble ansett som "interessante".
Smitte og spredning
SARS-CoV-2 spres ved dråpesmitte, og finnes i små dråper som kommer ut gjennom munnen og nesen når en person som er smittet hoster eller nyser. Viruset kan overleve i aerosoler og være smittsomt i opp til 3 timer og fører til at viruset smitter lettere innendørs. Hjerte-lungeredning og manuell ventilering kan produsere aerosoler, og helsepersonell er ekstra utsatt. Reproduksjonstallet for viruset bl først anslått til mellom 1,4 og 2,5. Senere studier viser at tallet kan være 3,28 eller så høyt som 5,7, der viruset sprer seg fortere hvor folk lever tett. På skipet Diamond Princess spredte viruset seg 4 ganger raskere enn i Wuhan, men isolasjon og karantene reduserte reproduksjonstallet til 1,78. På regjeringens pressekonferanse om pandemien 6. april sa Kamilla Stoltenberg at reproduksjonstallet i Norge, etter at omfattende tiltak hadde vært iverksatt siden 16. mars, var nede i ca 0,71 (konfidensintervall 0,45 til 1,00). 4. mai var det effektive reproduksjonstallet anslått til 0,63. I oktober var tallet 1,19 og i november 1,65. Ved årsskiftet lå reproduksjonstallet på 1,2 og falt til 0,9 i begynnelsen av februar før tallet økte til 1,3 i slutten av februar.
SARS-CoV-2 ser ut til å kopiere seg selv tre ganger raskere enn SARS-CoV, og rekker derfor å spre seg mellom personer før immunresponsen fører til symptomer på sykdom.
En kinesisk studie fra mai 2020 har vist at viruset spres mer når lufttemperaturen er mellom 5 og 15 grader C, og det antas økt spredning når temperaturen er i dette området.
Land der bruk av munnbind har vært pålagt har hatt vesentlig mindre smittespredning enn andre land, og utbredt bruk av munnbind reduserer spredningen av viruset. WHO vektlegger at munnbind alene ikke er tilstrekkelig, og at manglende tilgjengelighet på munnbind gjør at kun de som omgås smittede eller viser symptomer bør bruke maske.
Smitte mellom dyr og mennesker
Noen dyr kan bli smittet av SARS–CoV–2, mens det ikke er mistanke om at dyr kan smitte mennesker. Katter kan får viruset og det kan smitte mellom katter, men kattene blir ikke særlig syke av viruset. I Bronx zoo ble SARS-CoV-2 påvist hos en tiger etter at en dyrepasser hadde testet positivt for viruset. Ilder kan også få viruset, mens hund, gris og fjørfe ikke ser ut til å kunne motta smitten. Hunder utsatt for viruset har hatt virus-RNA i avføringen uten å ha spor etter aktive virus. Viruset ble først antatt å komme fra skjelldyr som følge av en misforståelse. Virus fra skjelldyr deler ca 92% av arvestoffet med SARS-CoV-2. Flaggermus har et virus som er 96% likt viruset hos mennesker, men også dette er for forskjellig til å forklare direkte smitte, og forskere antar at SARS-CoV-2 kan ha kommet fra flaggermus via en annen vert til mennesker. Viruset SARS-CoV, som kan gi SARS hadde 99,6% felles arvestoff med et virus funnet hos sibetkatter, og smittet mellom menneske og katt, mens det ikke er bevist smitte andre veien.
Smitte fra overflater
Vanlig influensavirus varer opp til 48 timer på overflater. Klor, sprit, og vanlige vaskemidler er effektive mot virus på overflater. Amerikanske EPA la i mars 2020 ut en liste med ca 350 typer vaskemidler som inaktiverer SARS-CoV-2.
Inkubasjonstid
Inkubasjonstiden antas av WHO å være 5–6 dager, men den kan variere fra 0 til 14 dager, og viruset kan smitte i denne tiden.
Inkubasjonstid er den tiden det tar fra man blir smittet til man viser symptomer på sykdommen. Inkubasjonstiden varierer fra person til person.